cyanic-selkie/wikianc huggingface dataset:
Palombia
Palombia er et oppdiktet land i Sør-Amerika. Flere av Sprint og Spiralis historiene er lagt til Palombia. Også serien Sammy er innom Palombia.
Palombia (offisielt: Estados Unidos de Palombia, engelsk: United States of Palombia) er et lite land mellom elva Orinoco i nord, Amazonas regnskog i sør og Andesfjellene i vest. Hele Palombia ligger innenfor grensene til Venezuela.
Offisielt språk er spansk. Hovedstaden heter Chiquito, men omtales ofte bare som Ciudad Grande (den store byen)
Landet er først og fremst kjent for Spiralis men og for sine mange statskupp.
Xu Qiliang
Xu Qiliang (kinesisk: 许其亮; født i mars 1950 i fylket Linqu i provinsen Shandong i Folkerepublikken Kina) er general i Folkets frigjøringshær i Folkerepublikken Kina. Han er medlem av Den sentrale militærkommisjon i det kinesiske kommunistiske parti og øverdtkommanderende (2012) for Folkets frigjøringshærs luftvåpen.
Rodolphe Rubattel
Rodolphe Rubattel (født 4. september 1896 i Villarzel, død 18. oktober 1961 i Pully) var en sveitsisk politiker.
Rubattel ble valgt til Forbundsrådet i Sveits den 11. desember 1947, og gikk av den 31. desember 1954. Han var tilknyttet Freisinnig-demokratische Partei der Schweiz. I hans tid i forbundsrådet ledet han Volkswirtschaftsdepartement.
Rodolphe Rubattel var forbundspresident i 1954.
A Thanksgiving Surprise
A Thanksgiving Surprise er en amerikansk stumfilm fra 1910.
Handling
Jack Clyde er en ung mann som har blitt oppdratt av sin velstående onkel i en liten by. Jack bestemmer seg for at han ønsker å flytte til New York, og onkelen sender en trofast gammel tjener sammen med ham for å holde øye med gutten. I byen leier Jack kostbare leiligheter, og lever et forfengelig liv. Jacks onkel får snart høre om oppførselen hans, og legger en plan for å teste gutten. Han instruerer advokatene sine om å kunngjøre sin egen død, og at hele formuen hans har blitt donert til veldedighet.
Dette gjør at Jack blir stående helt uten penger. Han blir snart kastet ut av den dyre leiligheten han leier, og ingen av hans rike venner ønsker å ha mer med ham å gjøre lenger. Jack sikrer seg endelig jobb ved et hotell. Onkelen hans oppdager at Jack planlegger å gi en stor Thanksgiving-middag til alle de som er fattigere enn ham selv, og han bestemmer seg for at Jack virkelig har lært leksen sin.
John O’Neil
John Thomas O'Neil (født 4. oktober 1898, død 25. mars 1950) var en amerikansk sportsutøver som deltok i De olympiske leker i 1920 i Antwerpen og 1924 i Paris. O'Neil ble olympisk mester i rugby union under OL i 1920 i Antwerpen. Han var med på det amerikanske laget som vant rugby union. Det var kun to lag som deltok; USA og Frankrike. Det ble kun spilt én kamp, og USA vant kampen mot Frankrike 8–0. Fire år senere, under OL i 1924 i Paris, vant han sin andre olympiske gullmedalje i rugby union.
Triviallitteratur
Kiosklitteratur eller underholdningslitteratur, også kalt trival- og populærlitteratur, selges flere steder som serieromaner, ukeblader og annet lesestoff, spesielt i kiosker. Det er en form for lettlest litteratur som er skrevet for å underholde og beregnet på et stort publikum.
Historikk
Underholdningslitteratur fantes allerede med renessansens folkebøker, 1600-tallets ridderromaner og skrekkromantikken i 1700-tallets gotiske romaner, men det var først fra midten av 1800-tallet at bøkene virkelig ble interessante som kommersiell vare. Da oppstod det blant annet billige aviser, og i 1836 trykte La Presse i Paris den første romanføljetongen i en dagsavis.
Beskrivelse
Den brede underholdningslitteraturen har også blitt karakterisert kvantitetslitteratur for å unngå et belastende uttrykk i motsetning til den noe smalere kvalitetslitteraturen som mange betrakter som mer høyverdig enn populærkulturelle uttrykk. I dag finnes en del av den rene kiosklitteraturen også i vanlige bokhandler. Innen barnelitteraturen har flere nordiske kritikere tatt i bruk begrepet fascinasjonslitteratur istedenfor trivial- eller populærlitteratur. Betegnelsen gjenspeiler at de kommersielle bokutgivelsene har fått økt oppmerksomhet de seinere åra og at de nok er i ferd med å få høyere status.
Underholdningslitteratur står i et motsetningsforhold til tradisjonell skjønnlitteratur ved at den ikke har et kunstnerisk formål, fremmer ingen annen kvalitet enn øyeblikkets underholdning. Av samme grunn blir underholdningslitteraturen ofte kritisert for dårlig kvalitet, særlig enkelt, rutinepreget språk og flate, stereotype person- og miljøskildringer.
Fellestrekk
Kiosklitteratur gjenkjennes av en del fellestrekk:
Vanligvis er selve fortellingen det viktigste i kioskromanene, og den kan være overdrevent dramatisk eller romantisk. Litterært betraktet bruker underholdningsforfatterne derfor ofte enkle og gjenkjennelige fortellermønstre, klisjépreget språk, stereotype metaforer og sjablonert personkarakterstikk. Mange trivialforfattere bruker pseudonym. Enkelte skriver også anonymt for populære serier under kollektivpseudonym.
Kjærlighet for kvinner og krig for menn
Underholdningslitteraturen kan behandle mange slags temaer og motiver for ulikt publikum. Ofte er det sjangerlitteratur som krim-, spion-, detektiv-, krigs-, western- og science-fiction-bøker, kjærlighetsromaner (dame- og legeromaner) samt romanserier fra historiske miljøer. For kvinner kombineres ofte flere sjangre som mer eller mindre går i forholdet spenning, mystikk, romantikk og seksualitet, det siste ofte framstilt i mykpornografisk form. Graden av beskrivende seksuelle skildringer har i de siste tiårene blitt mer framtredende for litteratur rettet mot unge kvinner. For menn er sjangrene mer rene ved at det er spenningsbøker innenfor bestemte temaer som western, spion, krig og bøker med rene pornografiske skildringer for unge menn.
Diffust skille
Mange av disse sjangrene har også tiltrukket seg anerkjente forfattere med kunstneriske ambisjoner og kalles da ikke underholdningslitteratur. På den annen side vil det ofte være naturlig å ta med populære, men antatt skjønnlitterære romaner i underholdningskategorien. Det er derfor i svært mange tilfeller en flytende grense mellom den lette, upretensiøse triviallitteraturen, som kan være mer eller mindre banal, og såkalt skjønnlitteratur, det vil si prosa som vurderes som rikere, mer utfordrende, mer original og nyskapende. Det kan eksistere mer flytende overgangsformer: det finnes skjønnlitteratur som låner populære trekk eller underholdningslitteratur som har kvaliteter over gjennomsnittet. Tidligere var skillet mellom skjønnlitteratur og underholdningslitteratur skarpere. En del litterære diskusjoner om underholdningslitteratur kan således kritisere 1930- og 1950-tallets bokserier.
Norsk triviallitteratur
Av kjente norske serie- og underholdningsforfattere kan nevnes Rudolf Muus, Elias Kræmmer, Kjell Hallbing, Frid Ingulstad, Margit Sandemo, May Grethe Lerum, Bente Pedersen og Trude Brænne Larssen. Enkelte kan ha en produksjon på opptil 8-10 bøker i året som selger i store opplag.
Tilsvarende er det flere forlag som spesialiserer seg på utgivelse av triviallitteratur, for eksempel Bladkompaniet som ble etablert allerede i 1915, og en rekke reine tegneserie- og ukebladforlag.
Metallica (album)
Metallica, også kjent som The Black Album, er det femte studioalbumet til den amerikanske rockegruppen Metallica. Albumet ga bandet Metallica et internasjonalt gjennombrudd etter utgivelsen i 1991. Langspilleren markerte begynnelsen på et lengre samarbeid med den kanadiske produsenten Bob Rock, som bidro med betraktelige soniske nyvinninger sammenliknet med lydproduksjonen på Metallicas tidligere albumkatalog. Til tross for samarbeidsproblemer og tilpasningsvansker mellom band og produsent i innspillingsperioden, har samtlige av bandets medlemmer i ettertid av utgivelsen anerkjent Rocks rolle som katalysator for Metallicas orientering mot uutforskede områder av bandets musikalske potensial. «Metallica» inneholdt en rekke av bandets mest kjente singler, «Enter Sandman», «Nothing Else Matters», «The Unforgiven» og «Sad But True», som bidro sterkt til å at bandet ble oppdaget av et nytt og større publikum som også favnet lyttere utenfor heavy metal-miljøene.
Albumets design er noe spesielt. Forsiden er blank svart, med et slangemotiv og bandets logo, begge deler i matt svart og derfor vanskelig å skille fra bakgrunnen med mindre lyset faller i en bestemt vinkel. Det er på grunn av dette at albumet har får kallenavnet «The Black Album» (Det svarte albumet).
Det Nationalhistoriske Museum på Frederiksborg Slott
Det Nationalhistoriske Museum på Frederiksborg Slott, til daglig kalt Frederiksborgmuseet, er et kulturhistorisk museum som holder til på Frederiksborg slott i Hillerød, Danmark. Museet inneholder en kronologisk samling av blant annet portretter, historiemalerier, møbler og kunstindustri som belyser Danmarks historie, fra kristendommens innføring til nyeste tid. Museet er en egen avdeling av Carlsbergfondet.
Opprettelsen av museet
Allerede i 1865 var slottets ytre gjenreist, men i det indre sto kun de rå rommene. Det hadde hittil vært tanken å innrede slottet til kongebolig igjen, men regjeringen var umiddelbart ikke villige til å ofre midler til innredningen. Carlsberg-bryggeren J.C. Jacobsen foreslo da at Frederiksborg kunne gjøres om til et nasjonalhistorisk museum, som man kjente det fra blant annet Versailles i Paris. Jacobsen tilbød videre å bekoste innredningen av slottet. Forslaget ble godkjent, og museet ble opprettet i 1878. 1. februar 1882 kunne man åpne de første delene av slottet for publikum.
Amar Meridja
Amar Meridja (født 17. mars 1976) er en algerisk judoka.
Han representerte Algerie under Sommer-OL 2004 i Athen, der han ble utslått i omspillet.
VM i friidrett 2009 – 100 meter hekk kvinner
Øvelsen 100 meter hekk damer ved VM i friidrett 2009 ble avholdt på Olympiastadion i Berlin på 18. august og 19. august.
Christina Vukicevic representerte Norge i øvelsen og hadde 16. beste tid i semifinalene.
Forsøksheat
Kvalifisering: De 4 første utøverne i hvert forsøksheat er direktekvalifisert og ellers de 4 utøverne med de beste tidene gikk til semifinaler.
Semifinaler
Kvalifisering: De 2 første utøverne i hver semifinale er direktekvalifisert og ellers de 2 utøverne med de beste tidene gikk til finalen.
Päronsoda
Päronsoda er en norsk musikkduo som spiller en blanding av hiphop, jazz og sval techno. Gruppen består av Marius Våreid og Espen Enger, begge fra Kongsvinger.
Gruppen ble etablert midt på 1990-tallet, under navnet Frydenstund, senere kalt Phileas Fog, og fra 1998 Päronsoda. De har gitt ut tre plater, den første under navnet Phileas Fog: The Lost Adventures of Princess Summer Fall Winter Spring (1997, som Phileas Fog), A Nightclub in Tunisia (1998) og 2 (2002). Alle platene er utgitt på C+C Records.
De vant Spellemannprisen 1998 i klassen dance for A Nightclub In Tunisia.
Kulturtorvet i Lindesnes
Byggingen av Kulturtorvet startet i 2008 og ble fullført i 2009. Hele bygget kostet 55 millioner (budsj.). Åpningen ble foretatt av ordfører Ivar Lindal 13. juni.
Det var en privat gave på 25 millioner kroner til bygging av bygdemuseum og med åpning for funksjoner som bibliotek, turistkontor, internettkafé og lignende som lå til grunn for å oppføre huset. Lindesnes kommune mottok pengegaven 16. juni 2005. Opprinnelig var huset planlagt ferdigstilt i 2008.
Kulturhuset
Kulturtorvet er bygget i 3 etasjer. I kjelleren finner man det åpne museumsmagasinet som rommer museets gjenstander. Her er også et aktivitetsrom for barn, og her kan man gå inn i tårnrommet som går over tre etasjer. Kjelleren ble utvidet 2012 og disse lokalene rommer skulpturer og grafiske arbeider. Etasjen over er hovedetasjen. Her er kafé og bibliotek. I 2. etasje er det utstillingsareal (skiftende utstillinger) samt Galleri Gustav Vigeland i en sal der man også kan vise film.
Trådløst nettverk er tilgjengelig i hele bygget.
Vigeland bibliotek
Vigeland bibliotek, tidligere Lindesnes bibliotek, er et av Lindesnesbibliotekene. Biblioteket lå tidligere i 2. etasje på rådhuset, men flyttet inn i Kulturtorvet i 2009. Det låner ut bøker, lydbøker, DVD-er og CD-er, og har seks datamaskiner tilgjengelig samt Xbox spillkonsoll og trådløst nettverk. Biblioteket har mulighet for å låne inn media fra andre biblioteker på forespørsel eller lånere kan låne inn fra andre bibliotek på eget initiativ, såkalt Norgeslån.
Galleri Gustav Vigeland
Galleri Gustav Vigeland består av en større samling tresnitt, deponert av Vigelandsmuseet i Oslo, samt skulpturer, gipsfigurer og foto fra kunstnerens liv. Fem byster finnes i galleriet, deriblant av Henrik Ibsen, Bjørnstjerne Bjørnson og Emanuel Vigeland. Utenfor inngangen står en byste av Tarald Louen, laget av Gustav Vigeland.
Arne Nikolai Vigelands samlinger
Sommeren 2011 ble Arne Nikolai Vigelands samlinger deponert fra Kristiansand kommune, og står nå utstilt i Kulturtorvets kjeller. Samlingen omfatter 281 skulpturer (mest i gips), en del skisser. Et av kunstnerens malerier som tidligere stod i Grefsen bedehus, er også i utstillingen. Utenfor Kulturtorvet står en rekke av Arne N. Vigelands statuer.
Kafé
Kaféen ligger i byggets første etasje.
Utsmykning
Hovedutsmykningen på endeveggen utendørs er kalt «Speilvendt» og er laget av Jorunn Sannes. Inne finnes flere kunstverk, bl.a. et stort fat av Trond Skog samt kunst av Gunnar Torvund i kafeen.
Archidermaptera
Utseende
Archidermaptera hadde uleddede haletråder som kunne bli svært lange, men som ikke var så kraftige som tengene på moderne saksedyr. Føttene var fire- eller fem-leddete, ulikt moderne saksedyr som bare har tre fotledd.
Utbredelse
Denne gruppen har ingen nålevende arter. De fossile artene stammer fra jura-tiden fra Kasakhstan og Russland.
St. Augustine’s College
St. Augustine's College er et privat, kristent universitet i tettstedet Raleigh i delstaten Nord-Carolina, USA. Det ble opprettet i 1867, og er et av de såkalte historiske svarte læresteder i USA, gruppen av høyere læringsinstitusjoner som fra første stund tok inn svarte studenter før dette ble en lovfestet rettighet.
Ved universitetet var det 1 395 studenter og 177 vitenskapelig ansatte i 2006, og samme året var skolepengene US$ 12 456 for studenter folkeregistrert i USA. Studiene gis opp til mastergradsnivå.
A Tin-Type Romance
A Tin-Type Romance er en amerikansk stumfilm fra 1910 regissert av Laurence Trimble.
Visbreatinden
Visbreatinden er et fjell sentralt i Jotunheimen i Lom kommune i Innlandet. Det har en høyde på 2 234 meter over havet og er det 41. høyeste fjellet i landet.
NM i friidrett 1919
Følgende øvelser ble arrangert utenfor hovedmesterskapet:
MS «Hyen»
MS «Hyen» er et passasjerskip av katamarantypen, bygget i 1980 for Fylkesbaatane i Sogn og Fjordane. Skipet gikk i rute for rederiet frem til 1998. Skipet er nå i bruk i Reykjarvik på Island.
NM i friidrett 1919
10000 meter
Kun 2 mann startet
Hyen (andre betydninger)
Hyen har flere betydninger:
Bennelong Point
Bennelong Point (eora: Tubowghule) er ett nes i Sydney havn. Stedet er mest kjent for Operahuset i Sydney. Neset var opprinnelig en liten tidevannsøy og var skilt fra fastlandet under høyvann.
Tidlig på 1790-årene bygget den aboriginske tolken Bennelong ett murhus på neset, som har gitt det dagens navn. I desember 1798 ble det oppført et kanonbatteri langs nordsiden av neset med kanoner fra HMS «Supply». I perioden 1818-1821 ble lavvannsområdet mellom Bennelong-øya og fastlandet fylt igjen for fundament for Fort Macquarie som ble oppført i 1817. Fortet ble revet i 1902 og erstattet med en trikkestall. Sent på 1950-tallet ble trikkestallen revet og Operahuset oppført.
Gantömöriin Dashdavaa
Gantömöriin Dashdavaa (født 8. januar 1981) er en mongolsk judoka.
Han representerte Mongolia under Sommer-OL 2004 i Athen, der han ble utslått i omspillet.
USA under Panamerikanske leker 2011
USA under Panamerikanske leker 2011. USA deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De ble beste nasjon med nittito gull-, syttini sølv- og sekstifem bronsemedaljer.
Oseaniamesterskapet i friidrett 2022
Oseaniamesterskapet i friidrett 2022 ble arrangert i Mackay i Australia fra 7. til 9. juni 2022.
Mesterskapet ble utsatt fra 2021 på grunn av koronapandemien.
Jin Midi
Jīn Mìdī (hanzi: 金日磾; født 134 f.Kr., død 86 f.Kr.), stilnavn Wēngshū (翁叔), marki Jìng av Du (秺敬侯), var en viktig offiser for det kinesiske Han-dynastiet av xiongnuisk opphav. Tidlig i Han Zhaodis regjeringstid tjente han som rikets koregent sammen med Huo Guang og Shangguan Jie.
Jīn Mìdī var opphavlig arving til en mektig xiongnuisk prins som i historien skal ha blitt tatt som slave av Hàn-dynastiets soldater og blitt satt til å passe på hestene i de keiserlige stallene. Siden skal han ha vunnet keiser Han Wudis tillit og fått stoppet et forsøk på å myrde keiseren. Da keiseren var døende, utnevnte han så Jīn Mìdī, Huo Guang og Shangguan Jie som regenter for den nye keiseren. Kort tid senere døde han av sykdom, men hans etterkommere tjente Hàn-dynastiet i syv generasjoner.
Thorbjørn Heyerdahl
Thorbjørn Heyerdahl (født 2. oktober 1854 i Kristiania, død 3. februar 1931 samme sted) var en norsk embedsmann.
Han ble cand.jur. 1875, var fullmektig ved sorenskriveren i Trøgstad og ved et advokatkontor i hjembyen, før han i 1879 fikk jobbe for Posten. Der ble han byråsjef i 1881 og i 1887 konstituert ekspedisjonssjef, fra 1893 utnevnt til samme, en stilling han hadde frem til pensjonering i 1918. Han var også leder i Naturvernforbundet.
Jorge Lencina
Jorge Lencina (født 26. mars 1976) er en argentinsk judoka.
Han representerte Argentina under Sommer-OL 2004 i Athen, der han ble utslått i omspillet.
Rüdiger von der Goltz
Gustav Adolf Joachim Rüdiger, Graf von der Goltz (født 8. desember 1865, død 4. november 1946) var en tysk general under første verdenskrig. Etter første verdenskrig kommanderte han den tyske Baltische Landeswehr, som spilte en viktig rolle i de russiske bolsjevikenes nederlag i Finland (den finske borgerkrigen) og Latvia (se også den estiske uavhengighetskrigen) i 1918 og 1919, men som til slutt ikke klarte å holde på den tyske kontrollen i Baltikum etter første verdenskrig.
tidlig virke
Goltz ble offiser ved infanteriet i 1886, oberst og regimentsjef i 1911, generalmajor i 1915, og ble innrømmet avskjed i 1919. Han tjenestegjorde frem til 1911 hovedsakelig i generalstaben.
Første verdenskrig
Han ble i mai 1917 sjef for den 37. infanterifordelingen ved Chemin des dames.
I mars 1918 fikk Goltz befalet over den for Finland beregnede Østersjødivisjonen, en enhet sammensatt av tre jegerbataljoner, tre kavaleriskytterregimenter og divisjonstropper under 13. landvernsdivisjonens stab. I samvirke med den keiserlige flåte gjennomførte de en landsgang i Hangö i den hensikt å støtte general Mannerheims hvite finske armé og dens krig mot den røde finske arméen.
Goltz fikk senere også befalet over «Detachement Brandenstein», en enhet sammensatt av tre jegerbataljoner med støttestyrker som opererte fra Tallinn og som gjennomførte en landgang i Lovisa på den finske sørkysten. Van der Goltz fikk også 14. Jegerbataljon underlagt seg etter dens operasjoner på Åland. General von der Goltz marsjerte mot Helsingfors og inntok byen. Deretter deltok enheter fra divisjonen i sluttfasen av den finske borgerkrig.
Tjeneste etter første verdenskrig
General von der Goltz ble etter sin innsats i Finlands frihetskrig i januar 1919 kommandert til Baltikum der han overtok de frivillige enheter (Freikorps) som hadde erstattet den 8. armé ved dens mytteri 1918, og den 23. mai 1919 inntok han Riga. Etter heftige og omvekslende strider med alskens styrker – røde estiske, hvite estiske, latviske hvite, russiske røde styrker samt visse polske og andre enheter – i Latvia endret den nye tyske regjering etter påtrykk fra ententemaktene retning i sin østpolitikk, og gav i oktober 1919 ordre om rømning av Baltikum.
Styrken «Die Balticumer» kom til på påtagelig vis til å påvirke de tyske innenriks forhold på sikt, ved det at mange av dem senere sluttet seg til Adolf Hitlers nasjonalsosialistiske bevegelse. Deres skjebne var preget av det forræderi som de mente Berlin-regjeringen hadde gjort seg skyldig i mot dem som frivillig hadde stilt opp på deres side i den tid da den ordinære krigsmakten var blitt oppløst. Regjeringen hadde blant annet lovet disse menn bosetninger og jord i øst etter krigsslutt, men trakk tilbake dette løfte, som for mange av balterne hadde vært det hovedsakelige motivet for å kjempe videre etter november 1918. Holdninger og metoder fra disse strider, med massakrer på fanger, vold mot sivile og slikt, kom til å leve videre i de tyske innenriks urolighetene på 1920-tallet og senere i de nazistiske politiske militære SS-enhetene.
Etter avskjeden
Etter å ha fått avskjed i oktober 1919 viet Goltz seg til den nasjonalistiske ungdomsbevegelsen, og ble i 1924 formann i de forente fosterlandforbund. Han deltok i Harzburgfronten i begynnelsen av 1930-årene.
Sagnet om Fløtt Fløan
Sagnet inneholder flere vandresagnmotiv og bimotiv, for eksempel «kvikkski», «huldrehornet» og «trollkast». I likhet med navnene på mange andre sagnfigurer er Fløtt Fløan et bokstavrim.
Sagnet tilhører folkeminnetradisjonen i Stjørdalsbygdene, og finnes nedskrevet og gjengitt i flere utgaver. Ivar Nilssen Værnesbranden (1905) gjengir hovedtrekkene fra sagnet om Fløtt Fløan slik:
I andre gjenfortellinger av sagnet blir også store kampesteiner ved Fløan kastet dit av trollet.
Lokalhistorikeren Einar Hermstad i Hegra nevnte Fløtt Fløans kvikkski å være laget av flogrogn (dialektalt: flørogn).
Junior-EM i BMX-sykling 2018
Léo Garoyan fra Frankrike tok gullet i en helfransk finale for guttene, mens Indy Scheepers fra Nederland tok gullet i jenteklassen.
Fontenepil
Fontenepil (Salix x pendulina eller Salix fragilis x babylonica), engelsk weeping willow, er et svært vanlig, hybrid løvtre i pilefamilien / vierfamilien (Salicaceae). Det er en krysning av artene skjørpil og tårepil, og blir opptil 12 meter høyt med karakteristiske hengende grener. Det har blitt dyrket i Europa og er naturalisert på spredte steder tilknyttet hager og parker.
Grenene er lange, hengende og smale, og det første året er kvistene hårete. Grenene brekker ikke så lett. Andre årets grener er inntil 4 mm tykke, og med brunlig eller grønnbrun bark. Knoppene er mellombrune eller grønnbrune, eggerunde og 5-7 mm lange, og utoverbøyde, og skilles fra sørgepil (Salix x sepulcralis) ved at sistnevnte har lysere brungule og ikke utoverbøyde knopper.
De matte og klargrønne eller lyst olivengrønne, svært fintannede bladene er 7-14 cm lange og lysegrønne under, bladstilk 7-17 mm med inntil 3 kjertler. Bladet er mye lengre enn det er bredt, og er bredest ved midten (ikke elliptisk) med en smal spiss og 10-12 par av gulaktige sidenerver. Bladene kan være litt hårete på unge skudd. Ørebladene er enten fraværende eller faller lett av.
Fontenepil blomstrer i mai med både hannblomster og gulaktige, bøyde hunnblomster i 3-4 cm lange rakler med litt hår ytterst på spissen. Raklene til hunnblomstene har en kort griffel og 2-3 mm lang kapsel. Den kan likne veldig på sørgepil, men skilles ved sørgepilens gulbrune knopper som er mørkere hos fontenepil. Arten vokser i hager og i fuktig mark.
Både fontenepil og sørgepil tåler bedre fuktig klima enn hva tårepil gjør, og dyrkes derfor i både Europa og Nord-Amerika.
Brian Robertson
Brian Robertson er navnet til flere personer:
Karel Poborský
Karel Poborský (født 30. mars 1972 i Třeboň) er en tsjekkisk tidligere fotballspiller. Karel har spilt flest kamper for, totalt 118. Han er nåværende klubbdirektør for SK Dynamo České Budějovice.
Klubbkarriere
Poborský har spilt for klubbene Dynamo České Budějovice, Viktoria Žižkov, Slavia Praha, Manchester United, Benfica, Lazio og Sparta Praha. Han avsluttet karrieren i Dynamo České Budějovice, klubben der han fikk sin profesjonelle debut. Han ble kjøpt til Manchester United med svært godt ry etter et bra EM i 1996, men klarte aldri å leve opp til forventningene, og ble solgt etter en drøy sesong hos de røde.
Landslagskarriere
Han debuterte på landslaget mot 23. februar 1994, i det som var den første landskampen etter oppløsningen av Tsjekkoslovakia. Han spilte for landet under EM 1996, EM 2000 og EM 2004, og var med i Tsjekkias tropp under VM 2006, som var den siste turneringen før han la opp som landslagsspiller. Etter sesongen 2006/2007 la han opp som aktiv spiller.
David Kevkhishvili
David Kevkhishvili (født 5. januar 1983) er en georgisk judoka.
Han representerte Georgia under Sommer-OL 2004 i Athen, der han ble utslått i omspillet.
Keiserinne Shangguan
Keiserinne Shàngguān (hanzi: 上官皇后; hanyu pinyin: Shàngguān Huánghòu; personlig navn ukjent; født 89 f.Kr., død 37 f.Kr.), også kalt keiserinne Xiàozhāo (孝昭皇后), enkekeiserinne Shàngguān (上官太后; Shàngguān Tàihóu) og storenkekeiserinne Shàngguān (上官太皇太后) var keiserinne til Han Zhaodi av det kinesiske Han-dynastiet. Hennes far var Shangguan An, som igjen var sønnen til Shangguan Jie, og hennes mor av Huo Guangs datter. Hun var en viktig skikkelse i det politiske livet i midten av det tidlige Hàn-dynastiet, og hele hennes voksne liv tilbrakte hun som enkekeiserinne uten familie, siden begge sidene av hennes familie ble utslettet i to separate massehenrettelser rettet mot folk som ønsket å frarøve keiseren tronen. Hun var den yngste personen noensinne som hadde begge titlene enkekeiserinne og storenkekeiserinne.
Vidar Brynsplass
Vidar Brynsplass (født 1. august 1950) er en norsk politiker, som representerer Arbeiderpartiet.
Han var vararepresentant på Stortinget for Buskerud i perioden 1993–1997. Fra 1996 til 1997 var han stortingsrepresentant for Thorbjørn Jagland, mens sistnevnte var statsminister. I denne perioden satt han i justiskomiteen. På lokalpolitisk plan var han kommunestyrerepresentant i Kongsberg fra 1991 til 1995 og fra 1995 til 1999.
Ved siden av politikken har han arbeidet ved Kongsberg Våpenfabrikk, Kongsberg Skifabrikk og Samvirke forsikring, men siden 1989 har han vært forretningsfører for Kongsberg Jern og Metall. Som utdanning har han ettårig yrkesskole og fagbrev som produksjonstekniker.
Salalah
Salalah er den nest største byen i sultanatet Oman på Den arabiske halvøy. Byen ligger sør i landet, i guvernementet Dhofar, som er et grønnere område enn resten av landet. Den har rundt 170 000 innbyggere.
Byen har vært det tradisjonelle senteret for området Dhofar og hadde sin storhetstid på 1200-tallet basert på handel med røkelse.
Byen er fødested for sultanen Qabus ibn Saʿid Al Saʿid som også har ett av sine palasser her.
9. serierunde i 2. divisjon avdeling 3 2006
'''9. serierunde i 2. divisjon avdeling 3 2006''' startet 6. juni, mens resten av kampene ble spilt 10. juni 2006.
Helge Hammelow-Berg
Helge Hammelow-Berg (født 25. april 1949) er en norsk underholder, forhenværende programleder og TV-kjendis.
Helge Hammelow-Berg er mest kjent som programleder for omkring 500 sendinger med underholdningsprogrammet «Reisesjekken» på TVNorge fra 1990 til april 1997. Programserien ble en av kanalens mest populære, og sammen med Hallvard Flatland, som ledet TVNorges spillprogram «Casino», innførte Hammelow-Berg for alvor amerikansk pre-reality-TV og gameshow i Norge. TV 2 overtok Hammelow-Bergs TV-kontrakt i 1996 da TV-kanalen kjøpte opp TVNorge. Hammelow-Berg fikk da lønn i flere år uten å opptre i programmer. Etter TVNorge reiste programleder Hammelow-Berg også rundt i Norge og ledet lokale reisesjekker på utesteder og messer. Sammen med artistvennene Jahn Teigen, Lage Fosheim og Dag Spantell drev han dessuten restaurantene Tre små griser i Tønsberg og Risør på 1990-tallet. Restaurantprosjektene endte med at selskapet To Svin AS ble slått konkurs.
Helge Hammelow-Berg kommer fra Stokke i Vestfold der han fortsatt bor. Han er utdannet adjunkt og underviste i fagene norsk, engelsk og samfunnsfag ved tidligere Tønsberg handelsgymnas. Han var også målvakt i fotballklubben Eik-Tønsberg og har vært tilknyttet Tønsberg amatørteater som skuespiller og teaterinstruktør siden 1970-tallet. Hammelow-Berg arbeider i dag som frilans-underholder.
Luftangrepet i Bagdad den 12. juli 2007
'''Luftangrepet i Bagdad den 12. juli 2007''' viser til en tragisk hendelse hvor det ble utført «luft-til-bakke»-angrep av amerikanske soldater i to AH-64 Apache-helikoptre på sivile i Al-Amin al-Thaniyah i distriktet Baghdad Al-Jidida (Nye Bagdad) i Bagdad i løpet av okkupasjonen av Irak.
Angrepene fikk presseoppmerksomhet verden over da 39 minutter med klassifisert videoopptak fra helikoptrene ble sluppet. Reuters hadde tidligere i 2007 uten hell krevd å få tilgang til opptakene under henvisning til den amerikanske Loven om informasjonsfrihet (Freedom of Information Act, FOIA). Isteden ble opptakene blitt gitt til nettstedet Wikileaks fra en ikke navngitt kilde i 2009. Disse ble publisert kort tid etter med en kortere, redigert utgave den 5. april 2010 under navnet «Collateral Murder» (Kollateral mord). Opptakene som var blitt gjort fra helikoptrene viste de tre angrepene fra luften og radiopratene mellom helikoptermannskapene og bakkeenhetene.
En anonym amerikansk representant fra militæret bekreftet at opptakene var ekte. Chelsea Manning, 22 år gammel amerikansk etterretningsanalytiker, var fengslet i syv år for å ha lekket videoen den 5. april 2010 i tillegg til 92 000 klassifiserte dokumenter fra krigen i Afghanistan den 25. Juli 2010. Wikileaks har sagt at de ikke er i stand til bekrefte eller avkrefte om Manning var den faktiske kilden til videoen, og uttalte at «vi samler aldri personlig informasjon om våre kilder», og at «om [Chelsea] Manning [er] ‘fløyteblåseren’, da er, uten tvil, [hun] en nasjonalhelt» og «vi har tatt grep for å sørge for hans beskyttelse og juridisk forsvar».
Belgisk toppdivisjon i fotball 2020–2021
Jupiler Pro League 2020–2021 var den 118. sesongen av den belgiske toppdivisjonen. Ligaen begynte med at hvert lag spilte én hjemme- og bortekamp mot hver motstander. Nummer 1 til 4 og nummer 5 til 8 spilte så internt gruppespill. Grunnspillets nummer 18 rykket direkte ned, mens nummer 17 spilte kvalifisering mot nummer 2 i 2. divisjon.
Kvalifisering til Belgisk toppdivisjon i fotball 2021–2022
rykket opp til toppdivisjon med 6 – 3 sammenlagt.
Octoglossa
Octoglossa er en slekt av biller der de fleste, men ikke alle, artene har karakteristiske kamformede antenner. De fleste artene lever i eller ved ferskvann, men noen er landlevende og beiter på mikroskopiske sopper.
Utseende
Middelsstore (10,5-16 millimeter), avlange, gjerne brokete fargede biller.
Utbredelse
Slekten er utbredt i Mellom- og Sør-Amerika.
Systematisk inndeling
Slekten blir noen ganger plassert i familien engbiller (Dascillidae).
John Batman
John Batman (født 21. januar 1801, død 6. mai 1839) var en australsk jordbruker, kjøpmann og oppdager. Han er best kjent for sin rolle i grunnleggelsen av bosetningen som senere ble Melbourne.
Hans foreldre William og Mary Batman kom til Sydney i 1797 og John ble født ved Rosehill i Parramatta i 1801. I 1821 flyttet han og broren Henry til Van Diemens land (nåværende Tasmania) og bosatte seg i den nordøstlige delen, i nærheten av Ben Lomond.
I 1835 dro han på oppdagelsesferd i området rundt Port Phillip. Under denne ferden sto han bak Batman-traktaten med lokale aboriginer. Traktaten gav Batman eierskap til området som i dag er Melbourne mot å betale en årlig leie på 40 tepper, 30 økser, 100 kniver, 50 sakser, 30 speil, 200 handklær, 6 skjorter og 100 pund mel. Denne traktaten ble ugyldiggjort av guvernøren Richard Bourke siden området var krongods (Crown land).
Batman bosatte seg ved hva som senere ble kjent som Batman's Hill i den vestlige enden av Collins Street i Melbourne. Batman pådro seg syfilis i 1835 og slet med sviktende helse frem til han døde i 1839.
Den merkelige hendelsen med hunden den natten
Den merkelige hendelsen med hunden den natten er en roman skrevet av den britiske forfatteren Mark Haddon. Boka vant i 2003 prisen «Whitbread Book of the Year». Tittelen er et sitat som stammer fra den fiktive detektiven Sherlock Holmes i Arthur Conan Doyles korte historie «Silver Blaze» fra 1893.
Boka er skrevet i jeg-form hvor hovedpersonen er en 15 år gammel gutt fra byen Swindon i Wiltshire i 1998 som lider av Aspergers syndrom, en mild form for autisme.
Romanen er planlagt filmatisert i under regi av amerikanske Steve Kloves.
Handling
Christopher John Francis Boone er en 15 år gammel gutt med atferdsproblemer, og bor sammen med sin strenge far, Ed. Han forteller at Christophers mor, Judy, døde to år tidligere. Så en dag oppdager gutten den døde kroppen til naboens hund, Wellington. Fru Shears, hundens eier, kontakter politiet, og Christopher blir mistenkt for å ha drept hunden. Han blir arrestert, men løslatt kort tid senere. Christopher bestemmer seg for å undersøke hundens død på egen hånd. Gjennom sine eventyr skriver Christopher om sine opplevelser i en bok. Christopher nøter den eldre fru Alexander, som informerer Christopher om at moren hans hadde en affære med Mr. Shears.
Ed oppdager boken til Chrstopher, og konfiskerer den. Når han leter etter den konfiskerte boken sin, oppdager Christopher brev fra moren hans datert etter hennes antatte død, og blir sjokkert. Ed innser at Christopher har lest brevene. Han innrømmer at han hadde løyet om Judys død - og innrømmer at han hadde drept Wellington, etter en krangel med fru Shears. Christopher bestemmer seg for å stikke av, og flytte til moren. Etter en lang og begivenhetsfull reise, blir Judy glad over at Christopher endelig har kommet til henne. Men Mr. Shears vil ikke at Christopher skal bo hos dem. Men Christopher er fremdeles livredd for faren sin, og håper at han blir straffet for å ha drept Wellington.
Statsprisen for litteratur
Statsprisen for litteratur (svensk: Statspriset för litteratur) er en finsk statlig litteraturpris som deles ut hvert år av Statens litteraturkommissjon. Prisen er på 15 000 euro.
João Neto
João Neto (født 28. desember 1981) er en portugisisk judoka.
Jordan Henderson
Jordan Brian Henderson (født 17. juni 1990) er en engelsk fotballspiller som spiller for den saudiarabiske klubben. Han spiller hovedsakelig sentralt på midtbanen, men benyttes også i de andre midtbaneposisjonene. Jordan ble Liverpools kaptein etter at han tok over for legenden Steven Gerrard som dro til LA Galaxy sommeren før sesong 2015/16.
Tidlig liv
Henderson gikk på skolen Farringdon Community Sports College før han gikk til Sunderland som unggutt.
Første periode
Hendersons første ligakamp for Sunderland AFC var 1. november 2008, da han kom inn som innbytter etter pause i et 5–0-tap borte mot Chelsea. Han fikk sin første kamp fra start og hjemmedebut i kampen mot Blackburn Rovers i Ligacupen.
Coventry City (lån)
I januar 2009 var Henderson på utlån i en måned til Coventry City. Han debuterte for Coventry i 2–1-tapet for Derby. 23. februar 2009 ble det annonsert at utlånsavtalen til Coventry ville bli forlenget til slutten av sesongen. Henderson uttalte «I'm extending my contract here until the end of the season so hopefully we can get that sorted soon.» til BBC Coventry & Warwickshire. Han la til: «I'm over the moon playing first-team football for Coventry City who are flying at the minute.»
João Neto
Han representerte Portugal under Sommer-OL 2004 i Athen, der han ble utslått i omspillet.
Jordan Henderson
Andre periode
I 2009–10 sesongen fikk Henderson sjansen på førstelaget til Sunderland og hadde flere kamper i Premier League. Han skårte sitt første mål for klubben på seniornivå i kampen mot Birmingham City i ligacupens tredje runde. Han scoret sitt aller første Premier League-mål mot Manchester City FC den 19. desember 2009. Henderson tilbrakte mesteparten av sesongen på høyre side av midtbanen, men spilte sentralt i fravær av spilleren Lee Cattermole. Hans allsidighet og konsistens ga ham en ny femårskontrakt 23. april 2010. Han fikk også prisen som «Sunderland Young Player of the Year» for 2009–10 sesongen.
Jordans første hele sesong med Sunderland var en stor suksess. Han vant en personlig hyllest og scoret to mål i alle kampene. Henderson gjorde en god førsesong, der han skårte to ganger, mot Leicester og Hoffenheim. Noen dager senere, den 13. august, ble hans trøye-nr endret fra 16 til 10. Hendersons tidlige form fikk oppmerksomhet fra flere hold, bl.a fra Fabio Capello som tok Henderson med i landslaget som spilte mot Frankrike den 17. november 2010. Henderson bidro til at Sunderland fikk en rekke med kamper mot store klubber som Manchester City, Manchester United og Chelsea uten å bli slått, noe som resulterte i at samtlige av klubbene ble interessert i spilleren. Henderson fortsatte med å skåre sitt første mål for sesongen i 1-0 seieren over West Ham United.
Den 13. januar 2011 ble Henderson listet på hjemmesiden til FIFA som en av 13 unge spillere man skulle følge med på i 2011, sammen med bl.a. Manchester Uniteds David de Gea og Chelseas Romelu Lukaku. FIFA la også til at Henderson var "komponert, atletisk og kraftfull". Henderson fikk også ros av sin daværende manager i Sunderland, Steve Bruce, som sa at Jordan var «den beste unge britiske fotballspilleren som er».
Henderson skårte to ganger mot Wigan den 23. april 2011, da Sunderland klarte å stoppe en serie på 8 kamper uten seier. Henderson fikk etter sesongen igjen prisen som «Sunderland's Young Player of the Year» for andre året på rad.
Liverpool
Den 9. juni 2011, bekreftet Sunderland at de hadde blitt enige om et salg av Henderson til Liverpool på et ubekreftet beløp, og som media rapporterte til å ligge mellom £16 og £20 millioner. Henderson dro samme dag til Liverpools treningsanlegg på Melwood for en medisinsk undersøkelse og avtale sin personlige kontrakt med klubben. Sunderlands formann Niall Quinn sa om avtalen på klubbens offisielle hjemmeside at «Jordan is a credit to himself, his family and Sunderland's Academy and everyone here wishes him the very best for the future». Senere samme dag slapp Liverpool en video av Henderson i klubbens treningsklær på Melwood. Overgangen ble fullført en dag senere, den 9. juni 2011, da han signerte en «langtids-kontrakt» med klubben.
Den 13. august 2011 debuterte Henderson i Liverpools første kamp i 2011–12 sesongen av Premier League, i en 1–1 kamp borte mot sin tidligere klubb Sunderland, der han fikk en blandet mottakelse av hjemmefansen. Hendersons andre kamp var 2–0 seieren over Arsenal på Emirates Stadium. En uke senere skårte Henderson sitt første mål for Liverpool i en kamp på Anfield mot Bolton Wanderers.
Den 26. februar 2012, var han med å vinne klubbens første trofe siden 2006 og sitt første for klubben, da de vant ligacupen 2012 over Cardiff. Han ble byttet ut etter 58 minutter av kampen, men fikk sitt første større trofe som spiller. Den 9. mars 2012 spilte Henderson igjen mot sin tidligere klubb på Stadium of Light, og Liverpool tapte 1–0. 8. mai 2012 skårte han sitt andre seriemål for «the Reds» i en 4–1 seier over Chelsea på Anfield i sesongens nest siste kamp. . Han fikk 2 fulltreffere på 37 seriekamper for Liverpool denne sesongen, samt 5 kamper i FA-cupen og 6 kamper i Ligacupen.
I 2012–13 sesongen fikk «Hendo» sine første kamper i Europa noensinne. Han kronet dette med å skåre sitt aller første mål i Europa-cupene for Liverpool den 6. desember 2012, da han skårte vinnermålet mot Udinese i Europaligaen, og bidro dermed til at Liverpool kvalifiserte seg for sluttspillkampene. Den 19. januar 2013 skårte Henderson sitt første mål for sesongen i 5-0 seieren over Norwich City på Anfield. Han fulgte opp dette med å skåre i 2-2 kampen borte mot Arsenal 30. januar. «Hendo» ble rost av manager Rodgers etter kampen, som sa: «Han vil bli en fantastisk spiller for Liverpool».
Landslagsspill
Henderson har spilt for England på fire ulike nivåer. Han debuterte for U19 i 2009 mot Tsjekkia, før han ble hentet til Stuart Pearce sitt U21-lag. Han skårte der sitt aller første landslagsmål mot Romania U21 i sluttspillet i EM for U21-lag.
Henderson ble plukket ut til å være med på Englands lag for EM U21 i 2011, til tross for at han allerede hadde spilt 40 kamper den sesongen. Men U21-laget ble slått ut allerede i gruppespillet i turneringen. Han var kaptein i U21-lagets 6-0 seier over Aserbajdsjan U21 1. september 2011, og skårte et mål i kvalifiseringen til EM U21 i 2013. Han skårte sitt 4. mål for U21-laget i en 2-1 seier borte mot Norge U21. Den 3. februar 2013 fikk Henderson prisen som «England U21 Player of the Year».
Den 11. november 2010 ble Henderson fritatt fra England U21-lag for en vennskapskamp mot Tyskland U21, for i stedet å spille sin aller første A-landskamp for den 17. november 2010 mot. Han debuterte fra start, og spilte ved siden av sin fremtidige lagkamerat Steven Gerrard.
Den 16. mai 2012 ble han hentet inn som standy-erstatter til Englands lag for EM 2012 av landslagets nye manager Roy Hodgson. Han erstattet skadede Frank Lampard i troppen den 31. mai 2012. Han var med i Englands første kamp i Gruppe D mot Frankrike (1-1). England vant gruppen og møtte nr. 2 i Gruppe C i sluttspillet, Italia. Henderson kom inn som innbytter i ekstraomgangene i kvartfinalen den 24. juni 2012, som Italia til slutt vant 4-2 i straffesparkkonkurransen.
Han ble tatt ut i s EM-tropp til EM i Frankrike 2016.
Han ble tatt ut i s tropp til VM i fotball 2018 i Russland.
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Utmerkelser
Henderson ble i 2021 utnevnt til medlem (MBE) av Order of the British Empire.
Shangguan An
Shangguan An (hanzi: 上官安, pinyin: Shàngguān Ān; død 80 f.Kr.) var en offiser og politiker under det kinesiske Han-dynastiet. Han var sønnen til Shangguan Jie og giftet seg med den eldste datteren til Huo Guang. Hans datter ble keiserinne Shangguan, gift med keiser Han Zhaodi. I 80 gjorde Shàngguān Jié og Shàngguān Ān opprør, men opprøret mislyktes.
The Legend of Zelda: Breath of the Wild
The Legend of Zelda: Breath of the Wild er et action-eventyrspill utviklet og utgitt av Nintendo til Wii U og Nintendo Switch.
Spillet handler om Link, som etter å ha sovet i 100 år våkner opp av en stemme. Stemmen leder Link mens han utforsker eventyrverden Hyrule. Breath of the Wild introduserer flere nye måter for Link å påvirke miljøet i spillet på. Blant annet kan Link hugge ned et tre for å lage bru over et gap, eller stable blokker for å nå nye steder. Spillet introduserer også nye spillmekanikker til The Legend of Zelda-serien, som å la Link kunne klatre på vertikale overflater, egen knapp for hopping og la han bli påvirket av temperaturer i miljøene i spillet avhengig av hvordan han kler seg.
Breath of the Wild er det nittende spillet i The Legend of Zelda-serien, og ble lansert den 3. mars 2017. Det fikk positiv mottakelse og har solgt over 30 milioner kopier siden utgivelsen. En spin-off, Hyrule Warriors: Age of Calamity, ble utgitt i 2020 og en oppfølger, Tears of the Kingdom, ble utgitt i 2023.
Handling
10 000 år før begynnelsen av spillet var kongeriket Hyrule en avansert sivilisasjon, beskyttet av fire enorme maskiner kalt Divine Beasts og en hær av autonome våpen kalt Guardians. Men den onde Calamity Ganon dukket opp og truet Hyrule, og fire store krigere fikk tittelen Champion, for å slåss mot ondskapen. 10 000 år senere har kongeriket Hyrule gått tilbake til en middelalder-stat. Etter å ha lest forfedrenes profetier, gjenkjente befolkningen tegnene på Ganon's retur. I løpet av denne perioden trener prinsesse Zelda kraftig for å vekke forseglingsmagien som de behøver for å beseire Ganon.
I mellomtiden ble det utnevnt en ridder for å beskytte henne, det vil si Link, som ble valgt på grunn av hans evne til å bruke mesterens sverd - også kjent som sverdet som kan forsegle mørket. Hvis en spiller klarer å finne alle de 13 minnene i løpet av oppdraget "Captured Memories" kan de også låse opp en hemmelig slutt.
Carcinognathus
Carcinognathus er en artsfattig slekt av biller som trolig er beslektet med smellere (Elateridae).
Utbredelse
Arten er beskrevet fra Peru.
Funke
Funke kan sikte til:
Morgan Tsvangirai
Morgan Richard Tsvangirai (født 10. mars 1952 i Gutu i Sør-Rhodesia, død 14. februar 2018 i Johannesburg ) var Zimbabwes statsminister 2009-2013. Han var leder for det største opposisjonspartiet i Zimbabwe, Movement for Democratic Change (Bevegelse for demokratisk endring). Tsvangirai var gruvearbeider.
Bakgrunn
Tsvangirai var født i Gutu-distriktet i Masvingo-provinsen i det daværende Sør-Rhodesia, som den eldste av ni barn. Faren var snekker og murer. Han forlot skolen tidlig, og i 1974 begynte han å arbeide i nikkelgruvene til selskapet Trojan Nickel Mine i provinsen Mashonaland Central nordøst i landet. I løpet av sine ti år som gruvearbeider, avanserte han til stilling som arbeidsformann.
Tsvangirai giftet seg med Susan i 1978. Ekteparet fikk seks barn i løpet av sitt 31 år lange ekteskap.
Politisk arbeid
Da Zimbabwe fikk sin uavhengighet i 1980, gikk den 28 år gamle Tsvangirai inn i det seirende partiet ZANU-PF, som også da var under ledelse av Robert Mugabe. Tsvangirai skal har gjort en rask karriere innen partiet, samtidig som han engasjerte seg i fagforeningsarbeid. I 1989 ble han generalsekretær for den zimbabwiske fagbevegelsen ZCTU Zimbabwe (Congress of Trade Unions).
Fagforeningsleder
Mens Tsvangirai var i ledelsen for ZCTU, beveget denne sammenslutningen seg bort fra ZANU-PF, og etter hvert som Tsvangirais makt og innflytelse økte, ble forholdet til Mugabe og hans regjering stadig dårligere. Tsvangirai overlevde tre attentater, blant annet da han i 1997 ble forsøkt kastet ut av vinduet på kontoret sitt i tiende etasje.
I forkant av presidentvalget i 2002 sto fagbevegelsen for president Robert Mugabes viktigste opposisjon. I 1999 grunnla ZCTU det politiske partiet Bevegelsen for demokratisk forandring (MDC) med Tsvangirai som leder. Tsvangirai og MDC tapte valget. Han fikk førti prosent oppslutning.